钦定古今图书集成/明伦汇编/闺媛典/第230卷 > 任守先妻刘氏
## 钦定古今图书集成/明伦汇编/闺媛典/第230卷 > 任守先妻刘氏

按《续深州志》：“刘氏年十六，归任守先。守先早失父母，
刘每以不获事舅姑为恨。时家计寥落，守先任侠好
客，客至勿问早暮，索醇鲜，刘专纺绩应之，未尝令知
其所由来。及守先殁，遗二子，氏年未三十，哀痛倍常，
罄一切簪珥服饰以给丧葬，益自勤，纺绩以给子馆
糓，家业日以丰裕。及老，犹以勤苦率子妇辈不稍逸。”
州之士大夫屡欲闻其事，刘曰：“妇，分也，何旌为？”遂止。
卒，年八十有一。